****

* + - 1. **ΕΛΛΗΝΙΚΗ ΔΗΜΟΚΡΑΤΙΑ Καλλιθέα : 06-12-2024**
		1. **ΝΟΜΟΣ ΑΤΤΙΚΗΣ Αριθ. Πρωτ. : 62831**

**ΔΗΜΟΣ ΚΑΛΛΙΘΕΑΣ**

**ΔΙΕΥΘΥΝΣΗ : ΠΕΡΙΒΑΛΛΟΝΤΟΣ**

**ΤΜΗΜΑ : Γρ. Αντιδημάρχου ΠΡΟΣ**

**Ταχ./Δ/νση : Ελ.Βενιζέλου 270 κ. Πρόεδρο**

 **Καλλιθέα 17675 Δημοτικού Συμβουλίου**

**ΑΡΜΟΔΙΟΣ : ΕΜΜΑΝΟΥΗΛ ΞΕΝΑΚΗΣ**

**Τηλέφωνο : 210-9417000**

**E-MAIL :** **a.katsani@kallithea.gr**

**ΘΕΜΑ : “** **Λήψη απόφασης για την δυνατότητα παράτασης παραχώρησης απορριμματοφόρου οχήματος στον Δήμο Τήνου** **έως 30-06-2025 ”.**

**Σχετ. : 1.** Το με Αρ.Πρωτ. 17675/25-11-2024 έγγραφο του Δήμου Τήνου

 **2.** Το με Αρ.Πρωτ. 62514/05-12-2024 έγγραφο της Διεύθυνσης Περιβάλλοντος.

Με το έγγραφο του ανωτέρω σχετικού 1, ο Δήμαρχος Τήνου, υπέβαλε αίτημα προς το Δήμο Καλλιθέας για την δυνατότητα παράτασης παραχώρησης ενός εφεδρικού απορριμματοφόρου οχήματος προκειμένου να αντιμετωπίσει τις αυξημένες ανάγκες που υφίσταται ως προς την αποκομιδή των απορριμμάτων. Επισυνάπτοντας και την βεβαίωση καλής λειτουργίας του οχήματος από το συνεργείο Κουτρουμπάλης service Ο.Ε.

Με την υπ’αρ. 192/2024 απόφαση Δ.Σ. ο Δήμος Καλλιθέας έχει παραχωρήσει στον Δήμο Τήνου το απορριμματοφόρο αριθμό κυκλοφορίας ΚΗΗ-5188 (ΔΚ-37), έως 31-12-2024.

 Η Δ/νση Περιβάλλοντος, με το αρ.πρωτ. 62514/05-12-2024 έγγραφο της, μας ενημερώνει ότι έχει την δυνατότητα παράτασης παραχώρησης έως 30-06-2024, προκειμένου να επιτελέσει το έργο της και δύναται να ανταποκριθεί στο παραπάνω αίτημα του Δήμου Τήνου. Σύμφωνα με το άρθρο 13 παρ. 1ε & 2δ της ΚΥΑ 129/2534/2010 περί «καθορισμού δικαιούχων χρήσης και ανώτατου ορίου κυβισμού κρατικών αυτοκινήτων και άλλες ρυθμίσεις σχετικές με τα κρατικά αυτοκίνητα» επιτρέπεται κατόπιν απόφασης του Δημοτικού Συμβουλίου, η διάθεση για χρήση αυτοκινήτων του Δημοσίου Τομέα σε άλλες υπηρεσίες και συγκεκριμένα από Δήμο ή Κοινότητα σε άλλο Δήμο ή Κοινότητα ή στη Νομαρχιακή Αυτοδιοίκηση του ίδιου Νομού, ύστερα από αιτιολογημένο αίτημα και σύμφωνη γνώμη των ενδιαφερομένων μερών προς **κάλυψη εξαιρετικών υπηρεσιακών αναγκών** τους για συγκεκριμένη χρονική διάρκεια.

**κ. Πρόεδρε,** κατόπιν των ανωτέρω παρακαλούμε για την λήψη απόφασης για την παράταση παραχώρησης του ΔΚ-37 με αρ. κυκλοφορίας ΚΗΗ-5188 απορριμματοφόρου οχήματος, μάρκας SCANIA , στον Δήμο Τήνου, έως την 30-06-2024 για την αντιμετώπιση των επιτακτικών αναγκών και προβλημάτων που αντιμετωπίζει ο εν λόγω Δήμος, με την προϋπόθεση ότι ο Δήμος Τήνου θα αναλάβει πλήρως τη συντήρηση του οχήματος και τα βάρη τυχόν πρόκλησης ατυχήματος από υπαιτιότητα του οδηγού του και ότι το όχημα θα επιστραφεί μετά την παρέλευση του χρόνου διάθεσής του, στις εγκαταστάσεις του Δήμου Καλλιθέας με έξοδα του Δήμου Τήνου και στην κατάσταση την οποία θα του παραδοθεί.

Επισυνάπτονται:

- Το με Αρ.Πρωτ. 17675/25-11-2024 έγγραφο του Δήμου Τήνου

- Το με Αρ.Πρωτ. 62514/05-12-2024 έγγραφο της Διεύθυνσης Περιβάλλοντος.

 **Ο ΑΝΤΙΔΗΜΑΡΧΟΣ ΠΕΡΙΒΑΛΛΟΝΤΟΣ**

 **ΒΑΣΙΛΕΙΟΣ ΠΑΠΑΧΡΗΣΤΟΣ**

Εσωτερική Διανομή

* Γρ. Δημάρχου
* Γρ. Γεν. Γραμματέα
* Δ/νση Περιβάλλοντος